ড্রিউ ব্যারিমোর
ব্যারিমোর ১৯৭৫ সালের ২২ ফেব্রুয়ারি যুক্তরাষ্ট্রের ক্যালিফোর্নিয়া প্রদেশের কালভার সিটিতে জন্ম গ্রহণ করেন। তাঁর বাবা জন ড্রিউ ব্যারিমোর ছিলেন একজন আমেরিকান অভিনেতা এবং মা অভিনেত্রী ইডিকো জেইড ব্যারিমোর (জন্মসূত্রে: মার্কো)-এর জন্ম হয়েছিলো পশ্চিম জার্মানির ব্রান্নেবার্গ-এ। তাঁর জন্মের পর তাঁর বাবা-মার বিচ্ছেদ ঘটে।
লিওনেল ব্যারিমোর
লিওনেল ব্যারিমোর (; জন্ম: লিওনেল হার্বার্ট ব্লাইদ, ২৮ এপ্রিল ১৮৭৮ - ১৫ নভেম্বর ১৯৫৪) ছিলেন একজন মার্কিন অভিনেতা ও চলচ্চিত্র পরিচালক। তিনি মঞ্চ, পর্দা ও বেতারে অভিনয় করেছেন। তিনি "আ ফ্রি সোল" (১৯৩১) চলচ্চিত্রে তার কাজের জন্য শ্রেষ্ঠ অভিনেতার জন্য একাডেমি পুরস্কার অর্জন করেন। তিনি ফ্রাঙ্ক ক্যাপ্রার ১৯৪৬ সালের "ইট্‌স আ ওয়ান্ডারফুল লাইফ" চলচ্চিত্রে মিস্টার পটার ভূমিকায় খলচরিত্রে অভিনয়ের জন্য আধুনিক দর্শকদের কাছে পরিচিত।